stanford-oval/wikipedia huggingface dataset:
סטייק טרטר

| --- | --- |

 
 מאכלים
 סוג:  בשר טחון, פילה 
 מטבח:  המטבח האמריקאי, המטבח הצ'כי, המטבח האוקראיני, המטבח הצרפתי, המטבח הבלגי 
 מוצא:  צרפת, האימפריה הפרנקית 
 מרכיבים עיקריים:  בשר בקר, בשר סוס, ביצה 
 
סטייק טרטר המוגש עם ביצה, בצל וצלפים
סטייק טרטר הוא מאכל העשוי בשר בקר נא המוגש קצוץ דק או טחון. מנת סטייק טרטר מוגשת בדרך כלל עם בצל קצוץ, צלפים כבושים ותבלינים (בהם פלפל שחור טחון ורוטב ווסטרשייר) לעיתים מגישים את המאכל אף עם ביצה בלתי מבושלת. בניגוד לקרפצ'יו, העשוי מפרוסות דקות של בשר נא, סטייק טרטר עשוי מבשר טחון או קצוץ דק. בגרסה המקסיקנית הבשר מושרה במיץ ליים, בדומה לסביצ'ה הדרום אמריקאי.
סטייק טרטר נחשב כמאכל משובח במסעדות עילית. המאכל אהוד במיוחד באזור בנלוקס, צרפת ושווייץ, שם הוא מכונה בשם "פילה אמריקאי" (בצרפתית: Filet américain). המאכל מוגש במסעדות כמנה עיקרית ולצדו בדרך כלל מוגש לחם קלוי או טוגנים. הרכבת המנה נעשית על ידי המלצר ליד השולחן, או על ידי הסועד עצמו. במדינות אלה ניתן לקנות סטייק טרטר אף בקצביות בתוך כריך. אף במטבח הדני קיימת גרסה של סטייק טרטר הנקראת "טרטרמד" שבה הבשר מוגש יחד עם לחם שיפון ותוספות שונות.
מקור ההמבורגר במאכל דומה שכונה סטייק המבורג, ובעבר מסעדות רבות אשר הגישו המבורגרים היו מוכנות להגיש לסועד גם סטייק המבורג, אף אם המנה לא הופיעה בתפריט המסעדה. בשנים האחרונות ירדה צריכת סטייק טרטר עם עליית המודעות בדבר הסכנה הבריאותית שבאכילת בשר נא, באופן מיוחד סכנת זיהום הבשר בחיידקים. ניתן לבשל את הבשר הקצוץ עד אשר צבעו הופך מאדום לאפרפר, וכך להפחית במידה רבה את סכנת הזיהום, אולם התוצאה המתקבלת איננה סטייק טרטר. השרייה בתמיסה חומצית, למשל מיץ ליים או חומץ, מפחיתה את סכנת הזיהום החיידקי.
על פי גרסה אחת השם מיוחס למיתוס בדבר צורת הכנת הבשר המועדפת על לוחמים מונגולים וטטרים שהיה פופולרי במאה ה-13. לפי המיתוס, צורת ההכנה המועדפת על הלוחמים הטטרים הייתה להניח נתח בקר קשה מתחת לאוכפם על מנת שיתרכך במהלך הרכיבה, ואז היו אוכלים אותו נא. מיתוס זה הופץ על ידי ז'אן דה ז'ואנוויל, אף על פי שמעולם לא פגש במונגולים או טטרים, ככל הנראה על מנת לשוות להם תכונות ברבריות. ייתכן שמקורו של המיתוס במנהג להניח פרוסות בקר מתחת לאוכף כדי למנוע שפשופים.
ראו גם

קרפצ'יו
יוקהו
סורה (עיר)

| --- | --- |
סמל סורהסמל סורה

 מדינה:  דנמרק דנמרק
 מחוז:  שלן
 תאריך ייסוד:  1161
 שטח:  5.43 קמ"ר
 גובה:  43 מטרים
 אוכלוסייה:  ‏
  ‑ בעיירה:  7,999 (2022)
  ‑ צפיפות:  1,500 נפש לקמ"ר (2022)
 קואורדינטות:  55°26′12″N 11°33′33″E﻿ / ﻿55.4366°N 11.5592°E﻿ / 55.4366; 11.5592 
 אזור זמן:  UTC+1
  מפת מיקום  מפה מפורטת   (למפת דנמרק מוגדלת) קופנהגן אודנסה אולבורג אורהוס אסביירג שוודיה גרמניהסורה(למפת דנמרק רגילה) קופנהגן אודנסה אולבורג אורהוס אסביירג שוודיה גרמניהסורה(למפת מחוז שלן רגילה) סורה(למפת מחוז שלן מוגדלת) סורה  he tabBackground:;tabBorder:#aaa;defaultTab:0;
 
סורה (בדנית: Sorø) היא עיירה המשמשת כבירת מחוז שלן באי שלן שבדנמרק.
היסטוריה

העיירה נוסדה בשנת 1161 על ידי הבישוף אבסלון (אנ'), הידוע כמי שבנה לראשונה בשטחה של קופנהגן, בירת דנמרק. אבסלון, שנפטר בעיירה ב־1201, ומרגרטה הראשונה, מלכת דנמרק, שנפטרה ב־28 באוקטובר 1412, נקברו במנזר סורה. הסרקופג של המלכה הועבר לאחר מכן לקתדרלת רוסקילה, בה קבורים רבים מהמשפחה המלכותית הדנית.
גאוגרפיה

סורה ממוקמת בין שלושה אגמים קטנים (שאחד מהם קרוי על שמה) במרכז־מערב האי שלן, כ־10 קילומטרים מצפון־מזרח לעיר סליילסה וכ־65 קילומטרים מדרום־מערב לקופנהגן. הגובה הממוצע שלה הוא 43 מטרים מעל פני הים.
דמוגרפיה

נכון לשנת 2022, העיירה מתגוררים כ־8,000 תושבים, עלייה של כ־200 תושבים מאז שנת 2013.
כלכלה

בעיירה ממוקם אתר מחנאות ומספר אכסניות ובתי מלון. כמו כן, בעיירה מצוי אזור תעשייה קטן, אך רוב תושבי העיירה הם יוממים המועסקים בקופנהגן ובפרווריה.
תחבורה

העיירה ממוקמת בקרבת כבישים ראשיים, בין השאר על ציר אסביירג–אודנסה–קופנהגן. ביציאה הדרומית של העיירה ממוקמת תחנת רכבת.
הערות שוליים

↑  The Mobile Statbank - Population, Statistics Denmark (בדנית), אוכלוסייה ביישובי דנמרק, באתר Statistics Denmark
| --- | --- |
בקרת זהויות :  NLI: 987007566696305171  BnF: cb12331591b (data)  GND: 4271890-9  LCCN: n81145741  MusicBrainz: 52a0f04d-1d2f-4a54-b73a-d52c9d7cdd81  NKC: ge892409  VIAF: 132539154   WorldCat (עם VIAF): 132539154
סטיבן אליוט

| --- | --- |

סטיבן אליוט ואוליביה ניוטון ג'ון בבכורת הסרט "מעט אנשים טובים" (2012)
 לידה:  27 באוגוסט 1964 (בן 60) סידני, אוסטרליה 
 מדינה:  אוסטרליה 
 תקופת הפעילות:  מ-1992 
 מקום לימודים:  בית הספר סידני 
 פרופיל ב-IMDb
 
סטיבן אליוט (באנגלית: Stephan Elliott; נולד ב-27 באוגוסט 1964) הוא במאי ותסריטאי קולנוע אוסטרלי. ידוע בעיקר בשל סרטו "הרפתקאותיה של פריסילה, מלכת המדבר".
קריירה

אליוט החל את הקריירה שלו כעוזר במאי, בזמן שהקולנוע האוסטרלי היה בפריחה בשנות השמונים של המאה ה-20.
בשנת 1993, יצא סרטו "Frauds" (הונאות) (אנ') בכיכובו של פיל קולינס, שנבחר לתחרות בפסטיבל הקולנוע בקאן. סרטו השני "הרפתקאותיה של פריסילה, מלכת המדבר", יצא ב-1994 וזכה להצלחה רבה. "הרפתקאותיה של פריסילה, מלכת המדבר" זכה בפרסי אוסקר והבאפט"א עבור התלבושות. מלבדם, זכה הסרט ב-7 פרסים ו-16 מועמדויות ברחבי העולם. מאז יציאתו לאקרנים, הפך "פריסילה מלכת המדבר" לסרט קאלט ואייקון בקהילת הלהט"ב.
סרטו "Welcome to Woop Woop" (אנ'), יצא ב-1997, ונבחר גם הוא לתחרות בפסטיבל הקולנוע בקאן.
בשנת 2007, אליוט עבד עם פרד נסירי כדי ליצור אחד מסרטוני המוזיקה היקרים ביותר בכל הזמנים. הוסרט בלמעלה מ-15 מדינות, עם שבעה במאים. השיר "Love Sees No Color" שואף להפיץ מסר של שלום ואהבה. 
באותה שנה, אליוט עיבד את התסריט של "הרפתקאותיה של פריסילה, מלכת המדבר" למחזמר באותו שם. המחזמר הופק על ידי אלן סקוט בשיתוף עם Back Row Productions, מייקל צ'אג, מייקל המלין וג'ון פרוסט;  ההפקה המקורית עלתה לראשונה באוסטרליה, ב-Sydney Lyric, סידני באוקטובר 2006. לאחר הצלחתו של המופע בסידני, ההפקה עברה למלבורן בשנת 2007, ולאחר מכן לניו זילנד בשנת 2008, ובחזרה לסידני לתקופה קצרה, לציון שנתיים למופע. בעקבות ההצלחה האוסטרלית, המחזמר עלה גם בוסט אנד של לונדון, ובשנת 2011, בהפקתה של בט מידלר, בברודוויי, ניו יורק.
אליוט לקח הפסקה של כ-9 שנים מבימוי סרטים בעקבות תאונת סקי קשה.
סרטו Easy Virtue, נכתב במשותף עם שרידן ג'ובינס (אנ'), ומבוסס על המחזה באותו שם של נואל קאוורד. הסרט, בכיכובם של קולין פירת', קריסטין סקוט-תומאס, ג'סיקה בייל ובן בארנס יצא בשנת 2008. הסרט הופק על ידי ברנבי תומפסון עבור אולפני אילינג בבריטניה, והוקרן בבכורה פסטיבל הסרטים הבינלאומי בטורונטו ב-8 בספטמבר 2008. הוא הוקרן גם בפסטיבל ריו, פסטיבל הקולנוע ברומא ובפסטיבל פסטיבל הסרטים של לונדון.
סרטו מעט אנשים טובים בכיכובם של חאבייר סמואל ואוליביה ניוטון-ג'ון  יצא בשנת 2012.
חיים אישיים

אליוט יצא מהארון במהלך הצגתו בטקס פרסי האקדמיה לקולנוע האוסטרליים (AACTA) (אנ') בסידני ב-31 בינואר 2012. הוא היה במערכת יחסים עם בן זוגו, ויל בווולי, מאז סוף שנות השמונים. הם נישאו בחתונה אזרחית בלונדון בשנת 2008.
פילוגרפיה

Frauds (אנ') ‏ (1993)
הרפתקאותיה של פריסילה, מלכת המדבר (1994)
Welcome to Woop Woop ‏ (1997)
בעיניי המתבונן (Eye of the Beholder) (אנ') ‏ (1999)
קלת דעת (Easy Virtue) (אנ') ‏ (2008)
מעט אנשים טובים (A Few Best Men) ((אנ') ‏ (2011)
ריו, אני אוהב אותך (אנ') ‏ (2014)
ספארי מתנדנד (אנ') ‏ (2018)
הערות שוליים

1 2  "Easy Virtue brings British humour to Rome Film Festival". www.reuters.com. 27 באוקטובר 2008. נבדק ב-10 באוקטובר 2019. {{cite news}}:  (עזרה)
↑  "A Few Best Men director comes out at AACTAs". www.abc.net.au. 1 בפברואר 2012. נבדק ב-10 באוקטובר 2019. {{cite news}}:  (עזרה)
↑  Hornery, Andrew. "Closet door still closed". נבדק ב-10 באוקטובר 2019. {{cite web}}:  (עזרה)
↑  "Stephan Elliott, the Aussie wedding crasher". Australian Times. נבדק ב-10 באוקטובר 2019. {{cite web}}:  (עזרה)
| --- | --- |
בקרת זהויות :  NLI: 987007461207705171  PLWABN: 9810609739105606  BNE: XX1093008  BnF: cb14095959x (data)  GND: 121381447  ISNI: 0000 0000 7822 8735  LCCN: no95059961  NKC: xx0157881  NLK: KAC201201602  NTA: 123445523  SNAC: w6f61sq7  SUDOC: 145796205  VIAF: 35310768   WorldCat (עם VIAF): 35310768
סכיפרקה

| --- | --- |

 ארץ מוצא:  בלגיה
 קבוצה:  כלבי שפיץ, טריירים או כלב רועים
 תכונות
 משקל:  4 ק"ג 
 
הסְכִיפֶּרְקה הוא גזע כלבים קטן שמוצאו בבלגיה. הופיע לראשונה במאה ה-16. ישנה אי הסכמה בנוגע לסיווגו כטריירים,  שפיץ או כלב רועים. אורך חייו של זן זה הוא כ-14 שנים ואף מעבר לכך.
מראה

הסְכִיפֶּרְקה הוא לרוב שחור לחלוטין. למרות שניתן למצוא כלבים מזן זה אף בצבעים שונים (החל בזהוב ועד בחום שוקולד), בתחרויות כלבים משתתפים לרוב רק כלבי סכיפרקה בצבע שחור. הסכיפרקה הם בעלי אוזניים מחודדות וקטנות דמויות משולש הממוקמות גבוה בראשם. לסכיפרקה פרווה כפולה, הפרווה התחתונה נעימה ורכה ואילו השכבה העליונה מעט קשיחה ועמידה בפני שינויים במזג האוויר. את ראשיהם מקיפה פרווה ארוכה וקשיחה. לעיתים נולדים בני הזן כשהם קצוצי-זנב לחלוטין ולעיתים בעלי זנב מעוגל מעט עם פרווה מזדקרת. הכלב קטן יחסית ולרוב לא יעלה משקלו על עשרה קילוגרמים.
גובהו הממוצע של הסכיפרקה 28 עד 33 סנטימטרים ומשקלו הממוצע 5.4 עד 7.3 קילוגרמים.
היסטוריה

הסכיפרקה ידוע גם כ-"בלגי הסיפון", "רב חובל מיניאטורי", וכ-"שד קטן שחור", ומקורו בחלק הפלמי של בלגיה. הסכיפרקה בלט ביצירות הכתיבה של הנזיר ונסלסאס.
מלבד מהיותו כלב לוויה, נחשב הסכיפרקה ככלב שמירה על הסיפון. הוא תופס מזיקים ושומר על חפצי האנשים והספינה.
כמו כן, ידוע הסכיפרקה גם בשמירה על סוסים שסחבו מסעות על גבם.
אופי הגזע

הסכיפרקה הוא כלב פעלתן, חי ומתריע, כל אלו מעידים על כלב המסוגל לציית, חכם ונאמן. כלבי הסכיפרקה נאמנים עד מאוד לאדם אחד בסביבת המשפחה, אך חביבים וסובלניים עם ילדים; עם זאת, הם מתריעים ומתגוננים מזרים.
אופי הגזע > התאמה לחיות אחרות

הסכיפרקה מסוגל לחיים משותפים עם חיות קטנות נוספות. כלב זה מצריך אילוף מגיל קטן כדי שבשלב מאוחר יותר בחייו ניתן יהיה להכניס חיות חדשות אל מרחב המחיה שלו; הסכיפרקה הוא כלב "אגואיסט" ובשל כך כלבים גדולים מסוגלים לפגוע בכלב הקטן בעקבות התנהגות זו. הסכיפרקה נהנים מחברתם של אנשי משפחתם ומעוד כלבים מבני גזעם.
אופי הגזע > בריאות

לסכיפרקה אין בעיות בריאותיות מיוחדות, הוא  מגיע לעיתים לא רחוקות לגילאי ה-18. כל שנדרש לסכיפרקה הוא פעילות יומיומית במידה ותזונה מאוזנת, על מגדלי הזן להימנע במיוחד מבעיות של השמנת יתר אצל הסכיפרקה.
בישראל

כיום הגזע אינו מופיע במאגר הגידול הישראלי או בתערוכות הכלבים מלבד כלבה אחת המיובאת מבלגיה. לפני כ-12 שנה נראו זוג מהגזע, אך פיתוח הגזע בארץ טרם בוצע.
ססיל דה ור

| --- | --- |

 לידה:  14 בפברואר 1845 Montrose, הממלכה המאוחדת 
 פטירה:  9 בפברואר 1875 (בגיל 29) טורקי (אנגליה), הממלכה המאוחדת 
 הישג בולט:  היה מס' 2 בעולם בשנת 1866
 מד כושר מרבי:  2697 (אוקטובר 1866)
 מדינה:  בריטניה
 פרסים והוקרה:  ניצח באליפות הרשמית הראשונה של בריטניה
 
ססיל דה ור (באנגלית: Cecil Valentine De Vere;‏ 14 בפברואר 1845, סקוטלנד – 9 בפברואר 1875, אנגליה) היה שחמטאי אנגלי-סקוטי. ניצח באליפות הרשמית הראשונה של בריטניה, בשנת 1866, בגיל 21.
ביוגרפיה

דה ור שיחק שחמט ללא מאמץ ובצורה אלגנטית, ללא שהזדקק ללימוד תיאורית הפתיחות של השחמט; במובן זה דמה סגנון משחקו לזה של חוסה ראול קפבלנקה. עלייתו לצמרת השחמטאית הייתה מטאורית ובאופן דומה הייתה נפילתו ולכן הושווה לפול מורפי וכונה "מורפי האנגלי". כישרונו הטבעי הגדול למשחק היה מלווה בבטלנות. דה ור לקה בשחפת בשנת 1867 ולאחר מכן התמכר לאלכוהול. מרבית חייו שהה בלונדון אך בשנת 1874 עבר בעצת חבריו לטורקיי בדרום אנגליה, בתקווה להתאושש מהשחפת. שם מת דה ור, לפני שמלאו לו 30.
ספר עליו

Owen Hindle & Bob Jones: The English Morphy? The life and games of Cecil De Vere, first British chess champion. Keverel Chess Books, Exmouth 2001. ISBN 0-9531321-4-5
סטייק טומהוק

| --- | --- |

 
 מאכלים
 סוג:  נתח בקר 
 
סטייק טומהוק הוא אומצה העשויה מנתח בשר שקוצב מאזור הצלע הקדמית של הבקר, כאשר העצם מושארת מחוברת ומובלטת לאורך מקסימלי, ומגולחת להצגה בסגנון צרפתי[דרושה הבהרה]. האומצה נחתכת עם לפחות חמישה סנטימטרים של עצם
סטייק טומהוק לאחר צלייה
בניגוד לסטייק אנטריקוט, ששאינו כולל עצם, וסטייק פריים ריב, שנחתך עם עצם קצרה, כולל הטומהוק עצם ארוכה, ושמו נגזר מדמיונו לגרזן הטומהוק.
הנתח מצטיין במרקמו החמאתי, העשיר בטעם והעסיסי, עם עצם ושרירים המוחזקים יחדיו על ידי קרום גידים וקטעי שומן גדולים, התורמים לטעמים העשירים במהלך הצלייה או היישון. עם עצם ארוכה ובשר משובח, הסטייק טומהוק מציע טעם עמוק ועשיר, הודות לשומן הפנימי ולשיוש שבו. בדרך כלל משקל הסטייק נע בין קילוגרם לקילוגרם ומאתיים, מה שהופך אותו לאידיאלי לשיתוף בארוחה זוגית או לאירוע מיוחד.
הסטייק מוכן על ידי השארת העצם בשלמותה, תוך גזירת הבשר סביב העצם והשארתו באורך של לפחות חמישה אינצ'ים.
סטייק טומהוק לפני ההכנה
שלושת השרירים העיקריים בסטייק טומהוק ותרומתם לטעם והמרקם הסופיים הם:
לונגיסימוס דורסי (עין הצלע) - החלק המרכזי והבשרני ביותר בנתח, אשר בו נמצא רוב השיוש. מקיף אותו שני גרעיני שומן, ספינאליס דורסי וקומפלקסוס, התורמים לטעם ולרכות.
ספינאליס דורסי (מכסה הצלע) - גם ידוע ככתר הצלעות, מצוי מעל עין הצלע ומפריד בינו לבין הלונגיסימוס דורסי. מאופיין בשיוש מעולה, משפיע על המראה, הטעם והעסיסיות.
קומפלקסוס - שריר דומה לספינאליס דורסי אך בכמות קטנה יותר, לעיתים אינו נוכח. קיומו תלוי בחלק הצלעות ממנו נחתך הנתח.
נתח הטומהוק נחשב לנתח יקר עקב איכותו הגבוהה והעבודה המיוחדת והמדויקת הדרושה בקיצובו.
הנתח מקוצב מהחלק המרכזי של צלעות הבקר, הנקרא "פריים ריב", המצוי בין הצלעות השביעית לאחת עשרה, המכיל את הבשר האיכותי ביותר.
להכנת סטייק טומהוק, ישנן מספר שיטות בישול וצלייה, כולל גריל גז, בישול בסו-וויד, והכנה בשיטת ריברס סיר.
הערות שוליים

1 2  Tomahawk Steak - what's all the fuss?, Great British Meat Company, ‏2018-05-19 (באנגלית)
1 2 3 4  connect@rego.co.il, טומהוק | כל מה שחשוב לדעת על סטייק הטומהוק - מעדני גורמה
סנט לואיס בומרס

| --- | --- |

 מידע כללי
 תאריך ייסוד:  1946
 מדינה:  ארצות הברית ארצות הברית
 אולם ביתי:  סנט לואיס ארנה (14,200 מושבים)
 מיקום:  סנט לואיס, מיזורי, ארצות הברית
 תאריך פירוק:  1950
 ליגה:  BAA‏ (1949-1946)  NBA‏ (1950-1949)
 צבעי תלבושת:  אדום, לבן
 
סנט לואיס בומרס (באנגלית: St. Louis Bombers) הייתה קבוצת כדורסל מהעיר סנט לואיס, מיזורי, ששיחקה בליגת ה-BAA וליגת ה-NBA בין השנים 1950-1946.
היסטוריה

הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונת הבכורה שלה סיימה סנט לואיס עם המאזן השלישי בטיבו בליגה, 38-23, אך הפסידה כבר בסיבוב הפלייאוף הראשון לפילדלפיה ווריורס של ג'ו פולקס. בשתי העונות הבאות הודחו הבומרס בחצי גמר ורבע גמר ה-BAA, בהתאמה. לקראת עונת 1949/1950 התמזגה ליגת ה-BAA אל ליגת ה-NBA, בה שיחקה סנט לואיס בעונתה האחרונה. בדראפט 1949 בחרו הבומרס את הסנטר אד מקאולי, שהוביל את קלעי הקבוצה באותה עונה עם 16.1 נקודות למשחק. שני השחקנים הבולטים בקבוצה לאורך תקופתה היו הרכז ג'וני לוגן, שקלע 13.0 נקודות למשחק ונבחר 3 פעמים לחמישייה השנייה של העונה, והסנטר רד רוצ'ה שסיפק 11.6 נקודות למשחק.
בסיום עונת 1949/1950 התפרקו הבומרס, יחד עם חמש קבוצות נוספות, וליגת ה-NBA ערכה "דראפט פיזור" שבמסגרתו בחרו קבוצות הליגה הנותרות את שחקני הקבוצות שהתפרקו. אד מקאולי, שנבחר על ידי בוסטון סלטיקס, השתתף בהמשך הקריירה ב-7 משחקי אולסטאר, זכה עם הסלטיקס באליפות ה-NBA‏ (ב-1958) והוצג כחבר היכל התהילה של הכדורסל בשנת 1960.
בין עונות 1955/1956 ו-1967/1968 שיחקה בסנט לואיס קבוצת ה-NBA "סנט לואיס הוקס", שבהמשך עברה לעיר אטלנטה ושינתה את שמה לאטלנטה הוקס.
מאזנים לפני עונה

| עונה | ליגה | מאמן | ניצחונות | הפסדים | פלייאוף |
| --- | --- | --- | --- | --- | --- |
| 1946/1947 | ‏ BAA | קן לופלר | 38 | 23 | רבע גמר ה-BAA |
| 1947/1948 | ‏ BAA | קן לופלר | 29 | 19 | חצי גמר ה-BAA |
| 1948/1949 | ‏ BAA | גריידי לואיס | 29 | 31 | רבע גמר ה-BAA |
| 1949/1950 | ‏ NBA | גריידי לואיס | 26 | 42 | לא העפילה |
קלעים מובילים

להלן חמשת הקלעים המובילים בתולדות המועדון:
1. ג'וני לוגן - 2,972
2. בלוס סמאולי - 2,545
3. רד רוצ'ה - 1,989
4. אריאל מאוהן - 1,202
5. אד מקאולי - 1,081
הערות שוליים

↑  סיכום סדרת הפלייאוף בין סנט לואיס לפילדלפיה, באתר basketball-reference.com
↑  דף השחקן של מקאולי, באתר basketball-reference.com
↑  דף השחקן של לוגן, באתר basketball-reference.com
↑  דף השחקן של רוצ'ה, באתר basketball-reference.com
↑  נבחרי דראפט הפיזור של סנט לואיס בומרס, באתר realgm.com
↑  המובילים הסטטיסטיים של המועדון, באתר basketball-reference.com
אד מקאולי, שחקן הקבוצה בעונת 1949/1950.
סימניה (אתר אינטרנט)

| --- | --- |
סמליל האתר
 נתונים כלליים
 סוג:  חברה פרטית
 תקופת הפעילות:  2006–הווה (כ־18 שנים)
 משרד ראשי:  כרמיאל
 מוצרים עיקריים:  פורטל ספרים, אלגוריתמי המלצות אישיות, מערכת תפ"י לתחום הדפוס (SAAS), מערכות הדמיה
 מנכ"ל:  לביא אביגדור
  
 Simania.co.il
 
"סימניה" הוא אתר אינטרנט ישראלי המוקדש לספרים. האתר נמנה עם קבוצת אתרי חברת סימניה. האתר נפתח לגולשים בשנת 2006 לאחר תקופת הרצה, פיתוח אלגוריתמים וקישור לספריות וחנויות ספרים.
מנוע השוואות מחירים סוקר את חנויות הספרים המובילות ומציג לגולשים מחירים עדכניים לכל ספר.
קישור לספריות נבחרות מציג את הימצאותם של ספרים בספריות אלו ומאפשר הזמנתם.
מידע רב על סופרים ואפשרות ליצירת קשר איתם נמצאים בקטלוג הסופרים. בנוסף, ישנה אפשרות להתכתב עם משתמש נוסף בהודעות פרטיות ויש גם אפשרות לדון בפורומים לגבי נושאים הקשורים לספרים ואפילו לפוליטיקה.
בלוג קריאה אישי נפתח אוטומטית לכל קורא ובו מוצגים הספרים שקרא לצד חוות הדעת שכתב והספרים שיש לו בבית.
הבלוג מתעדכן בהתאם לדירוגי הקורא ומאפשר מכירת ספרים יד שנייה ללא עמלה.
באתר קטלוג מאוחד לספרי קריאה המכיל מספר ספריות בישראל.
נכון לינואר 2022, באתר יש מעל 116,500 ביקורות ספרים.
המלצות ספרים אישיות

בלב המערכת של סימניה נמצא אלגוריתם סינון שיתופי (Collaborative Filtering) הלומד את טעמם של הקוראים ומציג לכל קורא את האנשים בעלי הטעם הדומה ביותר לשלו בספרים. מתוך קבוצה זו מופקת רשימת קריאה מומלצת.
ספרברה

ספרברה
ספרברה היו חיילים שהיו בשימוש בממלכת פרס האחמנית. משמעות השם ספרברה בפרסית הוא "נושאי מגן".
תיאור

הספרברה היו כמעט תמיד פרסים אתניים. לרוב במצב של שלום הם שוחררו לבתיהם וגויסו אד הוק בזמן מלחמה. לפיכך הם לא היו מאומנים היטב ואיכותם הייתה ירודה.
חימושם העיקרי היה מגן מקליעת נצרים קל, וחנית קצרה. הם לא היו מוגנים בשריון כלשהו ורק לבשו אריג עבה לגופם. הקליעה והאריג היו יעילים נגד חיצים, אולם חסרי תועלת נגד חניתות. תפקידם העיקרי היה להגן מפני חיצים על הקשתים שירו מאחוריהם. לעיתים הם יצרו מבנה של חומת מגנים והקשתים ירו מעליהם. הספרברה היו יעילים נגד רוב העממים של המזרח התיכון העתיק. אולם חסרי תועלת נגד האויבים המאוחרים יותר של האימפריה הפרסית, במיוחד היוונים, שהיו מאומנים היטב ומוגנים בשריון כבד.
ספרמה פאטרה

ספרמה פאטרה (ברומנית: Sfarmă-Peatră), הוא דמות מהמיתולוגיה הרומנית המככב באגדות עם רומניות, אחיו התאום של סטרמבה למנה.
משמעות השם "ספרמה פאטרה" ברומנית היא "מרסק סלעים". ספרמה פאטרה ואחיו התאום, סטרמבה למנה, הם שני ענקים שקדמו למבול ושרדו אותו תוך כדי שחייה.
ספראנצה ניספורני

ספראנצה ניספורני (במולדובנית: Speranța Nisporeni) הוא מועדון כדורגל מהעיר ניספורני שבמולדובה. המועדון נוסד בשנת 1991 ומשחק בליגה המולדבית השנייה.
בין השנים 1992–1998 שיחקה הקבוצה בליגת העל, ואז ירדה לליגת המשנה המולדובית. הקבוצה עלתה חזרה לליגת העל בתום עונת 2013/2014.
הקבוצה השתתפה במסגרת אירופית לראשונה במשחקי הסיבוב הראשון של מוקדמות הליגה האירופית בעונת 2019/2020. הקבוצה הובסה 9–0 בידי נפטצ'י באקו בסיכום שני המשחקים.
הקבוצה ירדה חזרה לליגת המשנה בתום עונת 2020/2021.
הערות שוליים

↑  "Moldova - List of Foundation Dates". www.rsssf.com. נבדק ב-29 באוגוסט 2017. {{cite web}}:  (עזרה)
סטיבן איסרליס

| --- | --- |

 לידה:  19 בדצמבר 1958 (בן 65) לונדון, הממלכה המאוחדת 
 מוקד פעילות:  הממלכה המאוחדת 
 מקום לימודים:  אוברלין קולג' 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  צ'לו 
 חברת תקליטים:  EMI קלאסיקס, RCA Red Seal, BIS רקורדס, Hyperion Records, Virgin Classics 
 פרסים והוקרה:  פרס רוברט שומאן של צוויקאו (2000)  מדליית ולטר וילסון קובלט  מפקד במסדר האימפריה הבריטית  Classic Brit Awards 
 stevenisserlis.com
 
סטיבן איסרליס (באנגלית: Steven Isserlis; נולד ב-19 בדצמבר 1958) הוא צ'לן יהודי-בריטי.
קורות חיים

איסרליס נולד בלונדון למשפחה יהודית בעלת מסורת מוזיקלית עשירה. אמו הייתה מורה לפסנתר ואביו היה כנר חובב (יליד אודסה). אבי אביו היה הפסנתרן והמלחין הרוסי יוליוס איסרליס שהיגר ללונדון.
למשפחתו יחסי קרבה רחוקים עם קרל מרקס ועם פליקס מנדלסון-ברתולדי. גם אחיותיו הן מוזיקאיות - הקשתניות אנט ורחל איסרליס, וסטיבן העיד כי נגינה בצוותא הייתה חלק אינטגרלי מחיי המשפחה בנעוריו.
סטיבן איסרליס למד ב-City of London School. כמו כן למד במרכז הבינלאומי לצ'לו בין השנים 1969–1976. בגיל 14 נסע לסקוטלנד
ללמוד אצל ג'יין קאוון. בשנים 1976–1978 למד בקונסרבטוריון אוברלין במדינת אוהיו בארצות הברית עם ריצ'רד קפוצ'ינסקי.
פעילותו המוזיקלית

סטיבן איסרליס העריץ מנעוריו את נגינתו של הצ'לן הרוסי דניאל שפרן והושפע מאמנותו. ההערצה לשפרן, בין השאר, חיברה אותו עם הפסנתרנים, אולי מוסטונן וסטיבן האף. בשנת 1977 התקיימה הופעת הבכורה שלו באולם ויגמור בלונדון.
איסרליס פיתח קריירה של צ'לן סולן, וניגן עם תזמורות חשובות מכל העולם, כולל התזמורת הפילהרמונית הישראלית. יצר קשרי שיתוף פעולה ארוכי טווח עם הכנר ג'ושוע בל ועם הוויולנית טביאה צימרמן. הרפרטואר שלו כולל בין היתר מוזיקה של באך, קלאסית (היידן, בטהובן), ובעיקר רומנטית (הוא מעריך מאוד, בין היתר, את היצירות שהלחין שומאן בסוף חייו). גם יצירות של בריטן, בלוך, יאנאצ'ק, שוסטקוביץ', פרוקופייב, ברבר והמלחין הבריטי ג'ון טאוונר שהקדיש לו מעבודותיו ("צעיף המגן").
איסרליס התעניין גם בנגינה בכלים אותנטיים עם תזמורות שאימצו דרך זו, כמו האקדמיה למוזיקה עתיקה, תזמורת עידן הנאורות, ו-l'Orchestre des Champs Elysees .
בשנת 2004 הקליט בליווי נגן הפורטפיאנו האמריקאי רוברט לוין את כל היצירות לצ'לו של בטהובן.
איסרליס השקיע מאמצים בגילוי קטעי מוזיקה לא מוכרים מהעבר. הוא גילה וניגן למשל מוזיקה קאמרית של המלחין והקלרינטן האוסטרי היהודי קרל פרילינג מהמאה ה-19 וכן גרסה לא ידועה של סונטת Pohadka ("אגדה") של לאוש יאנאצ'ק.
הוא עצמו ניגן על צ'לו מבית היוצר של גואדניני משנת 1745 ועל כלי של דומניקו מונטאניאנה. בשנים האחרונות הושאל לו לטווח ארוך על ידי חברת ניפון למוזיקה מיפן כלי סטרדיוואריוס, ששימש בין השאר את הצ'לן עמנואל פויירמן, ונקרא משום כך "סטרדיוואריוס פויירמן"
משנת 1730.
איסרליס שימש יועץ לפסטיבל קריקדייל.
איסרליס מעריץ מושבע של להקת הביטלס מילדותו. הוא חיבר סדרה של ספרי הסברת מוזיקה קלאסית לנוער, הכוללת עד כה שני ספרים כאשר כל אחד מהם מוקדש לחיי שישה מלחינים - הראשון "מדוע בטהובן זרק את נזיד הבשר?" מספר על באך, מוצרט, בטהובן, שומאן, ברהמס, סטרווינסקי. הספר השני בסדרה, "מדוע הנדל נענע את הפאה שלו?", מספר על היידן, שוברט, דבוז'אק, צ'ייקובסקי, פורה והנדל.
סטיבן איסרליס היה נשוי לנגנית חלילית ושמה פולין, אשר נפטרה מסרטן בשנת 2010, ויש לו ממנה בן משותף.
אותות ופרסים

1993 - פרס פיאטיגורסקי
1998 - אות CBE - קומנדר של האימפריה הבריטית
2000 - פרס רוברט שומאן של עיריית צוויקאו, עיר הולדתו של המלחין שומאן.
2007 - אות גרמופון על הקלטת סוויטות לצ'לו של באך
לקריאה נוספת

נתן דונביץ', ארבעה מיתרים לתהילה -גדולי הצ'לנים, זמורה-ביתן, לוד 2002
הערות שוליים

Alan Pâris - Dictionnaire des interpretes et de l' interprétation musicale au XXe siecle - Bouquins - Robert Laffont 1995,
↑  ביוגרפיה באתר קנטטות באך
| --- | --- |
בקרת זהויות :  NLI: 987007458077905171  PLWABN: 9810614877505606  BnF: cb13928734q (data)  CiNii: DA10668959  GND: 124456618  ISNI: 0000 0000 8412 4836  LCCN: n86858638  MusicBrainz: f194b541-726e-4201-9773-fa87a5a18cfc  NDL: 00910344  NKC: xx0031593  NLK: KAC201001594  NTA: 072215992  SNAC: w62f8j7q  SUDOC: 083049185  VIAF: 115527754   WorldCat (עם VIAF): 115527754